钦定古今图书集成/明伦汇编/官常典/第060卷 > 临邑侯复 平望侯毅
## 钦定古今图书集成/明伦汇编/官常典/第060卷 > 临邑侯复 平望侯毅

按《后汉书北海靖王传》：“建武三十年，封靖王兴子复为临邑侯。临邑侯复好学，能文章。永平中，每有讲学
事，辄令复典掌焉。与班固、贾逵共述《汉史》，傅毅等皆
宗事之。复子𫘦𬳿及从兄平望侯毅，并有才学。永宁
中，邓太后召毅及𫘦𬳿入东观，与谒者仆射刘珍著
《中兴以下名臣列士传》。𫘦𬳿又造赋、颂、书、论凡四篇。”
按《册府元龟》，“平望侯毅，北海敬王子也。毅少有文辨，
安帝时上《汉德论》十二篇。时刘珍、邓耽、尹兑、马融共
上书称其美，安帝嘉之。